Trelis/gawiki huggingface dataset:
Mianach na Teamhrach. Is é Mianach na Teamhrach, nó Tara Mines. an mianach since is mó san Eoraip. Táthar ag tochailt go tionsclaíoch ann ó na 1970idí.
Stair.
Osclaíodh an mianach san Uaimh i 1977. D'éirigh Teamhair an mianach since is mó san Eoraip de réir a chéile.
Ghlac an chuideachta Sualannach Bolinden seilbh ar an ngnó i 2004.
Sa bhliain 2023, ligeadh 650 lucht oibre chun siúil, i bhfianaise "caillteanais shuntasacha neamh-inbhuanaithe". Bhí 2,000 duine eile i gceantar na hUaimhe a raibh baint acu leis an mianach, leithéidí conraitheoirí agus soláthróirí.
De réir Bolinden, bhí an gnó ag cailleadh airgid de bharr praghas since a bheith ag titim, de bharr costas ard fuinnimh agus de bharr an bhoilscithe i gcoitinne. Bhí an margadh since luaineach sa bhliain 2022/2023 agus thit an praghas ó $3,500 go $2,500 in aghaidh an unsa idir Meitheamh 2022/2023.
Yersiniaceae. Is fine de bhaictéir Gram-dhiúltacha iad na Yersiniaceae, a chuimsíonn roinnt pataiginí coitianta. Mar shampla, cuimsíonn an géineas tíopa "Yersinia" "Yersinia pestis", oibreán cúiseach na plá. Tá an fhine seo ina ball den ord Enterobacterales san aicme Gammaproteobacteria den fhíleam Pseudomonadota.
Díorthaítear an t-ainm Yersiniaceae ón téarma Laidine "Yersinia", ag tagairt don ghéineas tíopa den fhine agus don iarmhír "-aceae", críoch a úsáidtear chun fhine a léiriú. Le chéile, tagraíonn Yersiniaceae d'fhine arb é an géineas "Yersinia" a tíopa ainmníochta.
Saintréithe bithcheimiceacha agus móilínsínithe.
Tá na baictéir seo gluaisteach, cataláis-dearfach, agus ní tháirgeann siad déshuilfíd hidrigine.
D'aithin anailísí ar sheichimh ghéanóim ó speicis Yersiniaceae trí ionsánna nó scriostaí sínithe caomhnaithe (nó 'CSIs' sa Bhéarla) atá i láthair go sainiúil san fhine seo, i rialtán tras-scríbhinn d'fhine na bpróitéiní TetR agus próitéin hipitéiseacha. Soláthraíonn na CSIs seo modh móilíneach iontaofa chun baill den fhine seo a idirdhealú ó fhinte eile laistigh den ord Enterobacterales agus na baictéir eile go léir.
Yersinia aldovae. Is speiceas baictéir é Yersinia aldovae ar tugadh Grúpa X2 "Yersinia enterocolitica" air ar dtús. Is é a tíopa cineáil ná CNY 6005 (= CDC 669-83 = ATCC 35236). Aonraíodh "Y. aldovae" amach ó thimpeallachtaí uisceacha agus ithir, ach ní raibh baint aige le tinnis ainmhithe nó daonna. I
Sanasaíocht.
NL gen. fem. n. aldovae, de Aldova, ainmnithe in ómós do Eva Aldova, an micribhitheolaí Seicslóvacach a d'aonraigh an baictéar ar dtús.
Athrú aeráide san Eoraip. Tá an t-athrú aeráide san Eoraip ag géarú ar a luas ná sa chuid eile den domhan. Tá an Eoraip ag téamh dhá uair níos sciobtha ná an meán domhanda ó 2002 ar aghaidh.
Taighde.
Foilsíodh an tuarascáil, "An Aeráid san Eoraip 2022," i mBaile Átha Cliath ar 19 Meitheamh 2023 agus tús á chur ansin leis an séú Comhdháil Eorpach um Oiriúnú don Athrú Aeráide. An Eagraíocht Dhomhanda Meitéareolaíochta (WMO) i gcomhar le Seirbhís Copernicus an Aontais Eorpaigh ar an Athrú Aeráide (C3S), a réitigh an tuarascáil.
Sa tuarascáil seo, deirtear go raibh an teocht ar mhór-roinn na hEorpa thart ar 2.3 céim celsius níos teo in 2022 thairis mar a bhí an mheánteocht roimh ré na tionsclaíochta. Deirtear gur mór an sárú sin ar an 1.5 céim a ceapadh mar an uasteocht faoina gcaithfí téamh an domhain a choinneáil faoi. (Ar chomhairle na n-eolaithe socraíodh 1.5 céim celsius mar an t-ardú domhanda is mó ar an teocht a bhí sa domhan idir 1850 agus 1900 chun go bhféadfaí na hiarmhairtí is measa ar an athrú aeráide a sheachaint.).
Cúrsaí sa bhliain 2022.
Ba í an bhliain 2022 an bhliain ba theo ar an taifead in Éirinn, sa Bheilg, sa Fhrainc, sa Ghearmáin, san Iodáil, i Lucsamburg, sa Phortaingéil, sa Spáinn, san Eilvéis agus sa Bhreatain. Bhí níos lú báistí ná an meán i gcuid mhór den Eoraip in 2022. Cailleadh 880 km3 d’oighear in oighearshruthanna na hEorpa idir 1997- 2022, agus laghdú 34 méadar ar an meán ó thaobh thiús an oighir a bhí i gceist sna hAlpa, an áit ba mheasa a buaileadh.
De réir na tuarascála WMO 2022, tá rian á fhágáil níos mó ná riamh ag an adhaimsir ar chóras fuinnimh na hEorpa.
Léiríodh taighde de chuid ISGlobal gur mharaigh teas an tsamhraidh 2022 61,000 duine san Eoraip, an samhradh ba theo a taifeadadh go dtí 2022 (ach maraíodh an tonn teasa sa bhliain 2003 70k). Chonacthas triomach, toinn teasa agus falscaí a chuaigh ó smacht. Idir and 30 Bealtaine agus an 4 Meán Fómhair 2022 a comhairíodh na básanna. An Iodáil, An Spáinn agus an Ghearmáin na trí thír ba mheasa a buaileadh.
Bhí an teas mór san Eoraip in 2022 ar cheann de na cúiseanna ba mhó leis na básanna breise de dheasca na haimsire san Eoraip. Tá an brú óna leithéid ag éirí níos coitianta agus níos measa ar fud na hEorpa de réir a chéile.
Réitigh.
Sa bhliain 2022, den chéad uair gineadh san AE níos mó leictreachais ó fhuinneamh  gaoithe agus gréine ná mar a gineadh ó bhreoslaí iontaise. Ach caithfear gearradh siar go mór ar úsáid breoslaí iontaise fós.
Taoscadh (Prátaí). Is éard atá i gceist le taoscadh nó "lánadh" ("lánú") nó "trínseáil" ná créafóg ó na glaiseacha a chur ar na barraí le borradh a chur faoin bhfás, rud a dhéantar le prátaí go minic, mar shampla.
Dáileoir scannán. Comhlacht is ea dáileoir scannán a bhfuil sé mar ghnó aige scannáin a dhíol do chainéil teilifíse agus do phictiúrlanna. Sula bhfeiceann an pobal an scannán sa phictiúrlann, baineann an dáileoir leas as ábhar margaíochta agus poiblíochta de chineálacha éagsúla chun aird an phobail a dhíriú ar an scannán.
Leithinis Chonhar. Is leithinis í Leithinis Chongar nó (Çonğar) atá suite sa chuid thuaidh den Mhuir Shirvach. Tá sí suite i mbaile Chongar i gCúige Kherson, an Úcráin.
Tá an leithinis mar chuid den mhórthír, Oblastan Kherson, ach nascann droichid agus dambaí í le Leithinis na Crimé, agus trasnaíonn ceann de thrí bhóthar í, a nascann an Crimea le mórthír na hEorpa. tá droichid agus dambaí ceangailte le Leithinis na Crimé, agus trasnaíonn ceann de thrí bhóthar é, a nascann an Chrimé le mórthír na hEorpa.
Teach Farmleigh. An t-áras fáiltithe Stáit is ea Teach Farmleigh, nó Teach Bhán na Feirme, buailte ar Áras an Uachtaráin i bPáirc an Fhionnuisce.
Stair.
Tógadh Farmleigh ag deireadh an ochtú haois déag ach rinneadh é a athdhearadh ó bhonn sna 1880-1890idí.
Cheannaigh Edward Cecil Guinness Farmleigh sa bhliain 1873. Tugadh faoin gcéad mhórchlár tógála sa tréimhse 1881-84 de réir dhearaí James Franklin Fuller (1832-1925), ailtire Éireannach, a shín an teach níos faide siar, a d’athchóirigh an teach a bhí ann cheana, agus a chuir tríú stór leis an teach. Cuireadh sciathán an Bhálseomra leis an teach sa bhliain 1896, rud ar dhear William Young (1843-1900), ailtire Albanach, é.
Tar éis grianán nua a chur isteach in aice leis an mBálseomra sa bhliain 1901, ba ag Teach Farmleigh, faoi na luathbhlianta den fhichiú haois, a bhí na nithe uile a bhí de dhíth le haghaidh maireachtáil mhaorga agus siamsaíocht stíliúil. Is le heicléicteachas an mhaisiúcháin intí a bhaineann mórdhraíocht an Tí, agus stíleanna de chineál clasaiceach, Seacaibíneach, Louis XV, Louis XVI agus Seoirseach le fáil ann.
San Casciano dei Bagni. Is "comune" (bardas) é San Casciano dei Bagni i gCúige Siena i réigiún Iodálach na Toscáine, atá suite thart ar 110 km soir ó dheas ó Fhlórans, agus thart ar 70 km soir ó dheas ó Siena.
Tíreolaíocht.
Tá San Casciano dei Bagni buailte leis na bardais seo a leanas: Abbadia San Salvatore, Acquapendente, Allerona, Cetona, Città della Pieve, Fabro, Piancastagnaio, Proceno, Radicofani, Sarteano.
Bhí tarraingt ag taistealaithe air ón gcianaimsir anall agus tá San Casciano dei Bagni ina bhall de ghrúpa pobal a aithnítear do thurasóirí nua-aimseartha mar na "borghi piu belli d'Italia" ("sráidbhailte is áille san Iodáil").
Stair.
Tá stair San Casciano ceangailte go docht le láithreacht na n-uiscí teirmeacha ó 42 tobar le meánteocht 42 °C agus seachadadh laethúil 5.5×106 L (an tríú háit san Eoraip).
De réir finscéalta a bhaineann le foinsí ar nós Livias,  bhunaigh Porsenna, rí Éatrúscach Clusium, na folcadáin theirmeacha "Balnea Clusina" a bhfuil foinsí Rómhánacha acu sa séú haois R.Ch. Bhí an-tóir ar na folcadáin freisin le linn ré na Róimhe ina dhiaidh sin, agus dúradh go raibh Ágastas ina measc siúd a bhain úsáid astu.
Sa tríú haois go dtí an ceathrú haois, bhí "Pieve" (is é sin, séipéal tuaithe le baistealann) Santa Maria Ad Balneo i San Casciano.
I rith na Meánaoise bhí sé faoi riail na Lombardach ar dtús, agus níos déanaí faoin Visconti di Campiglia agus Mainistir San Salvatore. Ghlac trúpaí San Casciano páirt i gCath Montaperti sa bhliain 1260. Ba é Monaldo, an rialóir deireanach de Visconti, a bhí freisin ina "podestà" de Fhlórans i 1389 .
Ghlac Poblacht Siena seilbh ar Shan Casciano sa bhliain 1412.
In aimsir na hAthbheochana mheall na folcadáin theirmeacha cuairteoirí ó gach cearn den Eoraip, ach thosaigh líon na gcuairteanna ag dul i laghad sa naoú haois déag, agus níor tháinig méadú orthu go dtí go luath san aonú haois is fiche.
Tochailtí.
Sa bhliain 2022, thángthas ar thaisce de 24 dhealbh chré-umha Éatrúscach le linn tochailtí seandálaíochta a thosaigh in 2019 ag na folcadáin theirmeacha ársa in aice láimhe. Baineann na folcadáin, atá á dtochailt, leis an dara haois R.Ch., tréimhse eatramhach idir Ré na nÉatrúscach agus riail na Róimhe. Mhaisigh déantúsáin na nÉatrúscach seantearmann a bhí ar an suíomh agus ina dhiaidh sin thóg na Rómhánaigh struchtúr nua lena gcur ann, i ndeasghnáth atiomnaithe, is dócha. 
Bhí na dealbha clúdaithe ag thart ar 6,000 bonn cré-umha, airgid agus óir ársa agus bhí na déantúsáin i riocht caomhnaithe den scoth. Moladh iad mar an fhionnachtain seandálaíochta is suntasaí dá leithéid a fuarthas le 50 bliain, toisc gur de terracotta atá an chuid is mó de na réada a mhaireann ón tréimhse sin.
Meastar go bhfuil an fhionnachtain tábhachtach freisin ós rud é gur fearadh roinnt cogaí le linn na tréimhse lena mbaineann siad, ach léiríonn na dealbha, a bhfuil inscríbhinní Éatrúscaise agus Laidine orthu, go ndearna teaghlaigh Éatrúscacha agus Rómhánacha adhradh ar na dealbha go síochánta le chéile anseo.
Baile Riobaird. Tá níos mó ná áit amháin in Éirinn a bhfuil an t-ainm Baile Riobaird air:
Conach (idirdhealú). Tá níos mó ná brí amháin leis an bhfocal Conach i nGaeilge:
Baile an Chláir. Tá níos mó ná áit amháin in Éirinn a bhfuil an t-ainm Baile an Chláir air:
Droim na hUinseann. Tá níos mó ná áit amháin in Éirinn a bhfuil an t-ainm Droim na hUinseann air:
Droichead na Carraige (idirdhealú). Tá níos mó ná áit amháin in Éirinn a bhfuil an t-ainm Droichead na Carraige air:
Baile Uí Aodha. Tá níos mó ná áit amháin in Éirinn a bhfuil an t-ainm Baile Uí Aodha air:
Caonach (idirdhealú). Tá níos mó ná brí amháin leis an bhfocal Caonach:
Xanthoria parietina. Is léicean duilliúil é Xanthoria parietina san fhine Teloschistaceae. Tá dáileadh leathan air, agus go leor ainmneacha coitianta ar nós léicean flannbhuí coiteann sa Ghaeilge. Is féidir é a fháil in aice leis an gcladach, ar charraigeacha nó ar bhallaí (mar sin an buafhocal "parietina" a chiallaíonn "ar bhallaí"), agus freisin ar charraigeacha intíre, ballaí, nó coirt. Roghnaíodh é mar shain-orgánach le haghaidh seicheamhú géanóm (arna phleanáil in 2006) ag (JGI) de chuid an US Department of Energy.
Tacsanomaíocht.
Chuir Carl Linnaeus síos go heolaíoch ar an speiceas den chéad uair i 1753, mar "Lichen parietinus" .
Baile na Lorgan (idirdhealú). Tá níos mó ná áit amháin in Éirinn a bhfuil an t-ainm Baile na Lorgan air:
Cill Náile. Tá níos mó ná áit amháin in Éirinn a bhfuil an t-ainm Cill Náile air:
Baile Raghnaill. Tá níos mó ná áit amháin in Éirinn a bhfuil an t-ainm Baile Raghnaill air:
Spórt fola. Is éard atá i gceist le spórt fola ná doirteadh fola d'aon ghnó le linn imeachtaí spóirt nó siamsaíochta.
Bíonn ainmhithe ag fulaingt nó go maraítear iad le haghaidh siamsaíocht, mar shampla brocaireacht, fiach sionnaigh nó seilg giorria.
Throid gliairí go héag sa tSeanRóimh. Tarraingíonn spóirt mar UFC / MMA srl conspóid sa lá atá inniu ann.
Béal an Átha Móir (idirdhealú). Tá níos mó ná áit amháin in Éirinn a bhfuil an t-ainm Béal an Átha Móir air:
An Léim (idirdhealú). Tá níos mó ná áit amháin in Éirinn a bhfuil an t-ainm An Léim air:
An Chrois. Tá níos mó ná áit amháin in Éirinn a bhfuil an t-ainm An Chrois air:
Fíonach. Tá níos mó ná áit amháin in Éirinn a bhfuil an t-ainm Fíonach air:
An tAonach (idirdhealú). Tá níos mó ná áit amháin in Éirinn a bhfuil an t-ainm An tAonach air:
Schizoporella japonica. Speiceas caonaigh san fhine Schizoporellidae is ea Schizoporella japonica nó an Bríosón Seapánach flannbhuí . D'fhoilsigh Arnold Edward Ortmann ainm eolaíoch an speicis den chéad uair i 1890.
Dáileadh.
Is brífít ardchailcithe é "Schizoporella japonica" atá dúchasach don Aigéan Ciúin Thiar Thuaidh, ón tSín go Tuaisceart na Seapáine. Is eol dúinn na líonta a tugadh isteach, ó chósta thiar Mheiriceá Thuaidh ó Alasca go Point Conception i California. Tá raon iomlán na líonta dúchasacha agus iad siúd a tugadh isteach éiginnte, mar gheall ar an deacracht a bhaineann le speicis amháin a idirdhealú ó speicis eile, amhail "S. unicornis", "S. errata" srl. 
Is truailleáin choitianta iad na speicis "Schizoporella" agus is minic a bhíonn an lámh in uachtar acu ar na horgánaigh eile a fhásann ar struchtúir shaorga, mar chabhlacha long agus dugaí. Breathnaíodh an speiceas andúchasach seo den chéad uair in Iarthar na hEorpa sa bhliain 2014.
Cill Bhríde. Tá níos mó ná áit amháin in Éirinn a bhfuil an t-ainm Cill Bhríde air:
An Mullach Dubh. Tá níos mó ná áit amháin in Éirinn a bhfuil an t-ainm An Mullach Dubh air:
Baile an Logáin. Tá níos mó ná áit amháin in Éirinn a bhfuil an t-ainm Baile an Logáin air:
An Pasáiste. Tá níos mó ná áit amháin in Éirinn a bhfuil an t-ainm An Pasáiste air:
Inphléascadh fhomhuireán Titan. Mion-fhomhuireán ba ea an Titan, a phléasc san Atlantach Thuaidh, in aice le Talamh an Éisc (Ceanada), ar 18 Meitheamh 2023. Bhí an Titan ag tabhairt turas faoin raiceáil RMS Titanic nuair a gearradh an chumarsáid idir í agus lucht a stiúrtha ar bharr na farraige. Tharla inpléascadh tubaisteach is cosúil.
Imeachtaí.
Ar 23 Meitheamh 2023, aimsíodh píosaí den fhomhuireán ceithre chiliméadar faoin uisce agus leathchiliméadar ó ghualainn raiceáil an Titanic (atá 690 km amach ó chósta Thalamh an Éisc agus chomh fada síos le 3,800 méadar). Dealraíonn sé gur inphléasc cuasán brú an fhomhuireáin agus gur inphléasc an t-árthach go gairid tar éis di a bheith ligthe síos san uisce ag an long stiúrtha.
Tharla an timpiste ar 18 Meitheamh. Bhraith gléasra sonóra Chabhlach na Stát Aontaithe troimpléasc sa limistéar farraige gar don Titanic ar an lá sin Ina theannta sin, bhí baoithe sonóra san uisce ar feadh cúpla lá sular aimsíodh smionagar an fhomhuireáin inné agus ní raibh aon torann mór ná troimpléasc braite acu i gcaitheamh an achair sin.
Cúlra.
B'é an comhlacht turasóireachta OceanGate Expeditions a d'eagraigh an turas. Reáchtálann an comhlacht turasanna go dtí dromchla na farraige timpeall an domhain Chosnaigh ticéad ar an Titan go dtí raiceáil an Titanic beagnach 250,000 euro.
Ní raibh an Titan i gcruth maith farraige is cosúil. Ní bhfuair an soitheach Deimhniú Mhuiracmhainneachta riamh. Bhí an Titan déanta as snáithín carbóin, athchúrsáilte "ó" Boeing, rogha a tharraing conspóid. 
Bhí an fear gnó, Stockton Rush, ar a chomhairle féin amháin. In uiscí idirnáisiúnta, bhí OceanGate in ann na rialacháin sábháilteachta a sharú.
B'iad an cúigear a bhí san fhomhuireán
Euplectes franciscanus. Éan beag pasaireach san fhine Ploceidae is ea Euplectes franciscanus nó an t-easpag flannbhuí. Tá sé mar chuid den ghéineas is mó san fhine seo, le níos mó ná 60 speiceas éagsúil. Is é "Euplectes orix" (an t-easpag dearg) an comhspeiceas atá aige. Tá an speiceas inaitheanta ag an chluimhreach a bhíonn ar taispeáint ag an éan goir, a mbíonn dath flannbhuírua geal agus dubh i gcodarsnacht aige. Tá sé coitianta ar fud na hAfraice Thuaidh ach tugadh isteach é freisin i gceantair sa leathsféar thiar.
Is é an gaol is gaire dó, seachas an t-easpag dearg, ná an t-easpag dubh ("Euplectes gierowii"), atá dúchasach don Afraic fho-Shahárach. Níl aon fhospeiceas curtha síos go dtí seo den easpag dearg thuaidh. Tá tuairimíocht déanta go raibh an t-éan mar chuid de shárspeicis leis an easpag dearg ("Euplectes orix" ) agus "Euplectes nigroventris"), ach ní thacaíonn sonraí móilíneacha leis an ráiteas seo.
Tionscadal Logainmneacha Thuaisceart Éireann. Tionscadal taighde in Ollscoil na Banríona, Béal Feirste a dhíríonn ar logainmneacha i dTuaisceart Éireann is ea Tionscadal Logainmneacha Thuaisceart Éireann. Bunaíodh an tionscadal i 1987 nuair a chuir an Roinn Comhshaoil maoiniú ar fáil do Roinn an Léinn Cheiltigh in Ollscoil na Banríona. Sa lá atá inniu ann, tá bunachar sonraí an tionscadail, ina bhfuil eolas faoi níos mó ná 30,000 logainm, ar fáil ar an suíomh placenamesni.org. Idir 1992 agus 2004, foilsíodh torthaí an taighde in ocht n-imleabhar:
Na Luaithe (cruicéad). Reáchtálfar The Ashes, nó Na Luaithe, gach dhá bhliain, mórchluiche cruicéid, nó cruicéad tástála, idir an Astráil agus Sasana. Ní mheallann aon chomórtas na meáin sna tíortha sin mar a dhéanann ceann na Luaith;. tarraingíonn an an mórchluiche suim ollmhór i gcónaí.
Stair.
Ba sa mbliain 1877 a d’imir an Astráil agus Sasana a chéile den chéad uair ariamh i dteist chruicéid agus bhuaigh na Sasanaigh ar bheagán dua i Melbourne.
Cúig bliana dár gcionn thugadar aghaidh ar a chéile san Oval i Londain, agus cé go mba bheag súil a bhí leis, ba iad na hAstrálaigh a bhuaigh. Ní bréag a rá gur chuir a raibh tarlaithe alltacht orthu siúd a chéadcheap an cluiche agus a mheas go mba leo é ar chuile bhealach. I nuachtán a raibh "The Sporting Times" mar ainm air foilsíodh tuairisc bháis fhonóideach ag fógairt bás an chluiche i Sasana. ‘The body will be cremated and the ashes taken to Australia,’ a dúradh sa bhfógra.
Níor imríodar a chéile arís go dtáinig Nollaig/Eanáir/Feabhra 1882-1883 nuair a thug na Sasanaigh cuairt chun na hAstráile. Bhaist na meáin ‘the quest to regain the ashes’ ar an turas. Nuair a thugadar an bua leo bronnadh próca ina raibh luaithe an chruicéid ann, mar ó Dhia.
Níor bronnadh an chéad phróca sin (nó corn) ó 1883, ach ó shin beagnach chuile uair a dtagann deireadh leis an iomaíocht idir na tíortha ardaíonn an captaen buacach próca beag de chineál éicint in airde
An corn.
Próca beag atá ann (10.5cm nó 4’) agus ó thug captaen na Sasanach Ivo Bligh abhaile leis é in 1883, tá sé ar taispeáint in iarsmalann an MCC i Lord’s. Tá sé ráite gur luaithe bata a dódh atá ann, ach níl aon chruthúnas air sin agus ní chuirtear an cheist.
Cíos (oileán). Is é Cíos (, ar a dtugtar Scio i mBéarla go traidisiúnta) an cúigiú oileán is mó de chuid na Gréige. Tá sé suite i dtuaisceart na Mara Aeigéiche, agus is é an deichiú oileán is mó sa Mheánmhuir ar fad. Luíonn Caolas Chíos idir an t-oileán agus an Tuirc. Tá clú agus cáil ar Chíos as an méid guma maisteoige a easpórtálann sé, agus is é “an tOileán Maisteoige” leasainm an oileáin. I measc na nithe is díol spéise do thurasóirí iad, tá a chuid sráidbhailte meánaoiseacha agus mainistir Nea Moni ón 11ú haois, Suíomh Oidhreachta Domhanda de chuid UNESCO.
Dee Forbes.  
Bean ghnó is ea Deirdre Anne "Dee" Forbes (a rugadh 1 Feabhra 1967), agus Ardstiúrthóir RTÉ ó Aibreán 2016 go Meitheamh 2023 D'éirigh sí as a post sin de bharr na conspóide faoi na híocaíochtaí faoi cheilt a déanadh leis an gcraoltóir. Ryan Tubridy.
Saol.
I nDrom Dhá Liag in iarthar Chorcaí a rugadh Forbes. Bhain sí céim sa stair agus sa pholaitíocht amach in UCD in 1988.
Londain.
Bhí Dee Forbes lonnaithe i Londain, áit ar chaith sí níos mó ná 27 bliain idir 1989-2016, ag obair do chraoltóirí agus don ghníomhaireacht fógraíochta Young and Rubicam. 
Stiúir Forbes gnónna Turner Broadcasting sa Ríocht Aontaithe agus in Éirinn sna 2000idí. Chaith sí roinnt blianta ag obair le Turner i róil éagsúla tráchtála. Ba í Ceann na nDíolachán Fógraíochta don Eoraip freisin í. 
Thosaigh Forbes ag obair le Discovery Networks Northern Europe in 2010 mar Cheann oibríocht na Ríochta Aontaithe/ na hÉireann. Chuir sí lena cuid freagrachtaí de réir a chéile go dtí go raibh sí i gceannas ar réigiún Thuaisceart na hEorpa. D'éirigh sí ina hUachtarán agus ina Stiúrthóir Bainistíochta.
RTÉ.
Ceapadh Dee Forbes ina Príomh-Stiúrthóir ar RTÉ le héifeacht ón 11 Iúil 2016. 
Faoi cheannasaíocht Dee Forbes sa bhliain 2017, bhí atheagar iomlán curtha ar struchtúr na heagraíochta. Faoin bplean ‘Aon RTÉ Amháin’, tháinig "ré nua teicneolaíochta" i bhfeidhm "lena mbaineann léiriúchán ilardán agus comhdhlúthú na meán."
Scannal Tubridy.
Bhí Forbes i gceannas ar na comhráití leis an ngníomhaire a bhí ag Ryan Tubridy, i dteannta feidhmeannaigh shinsearacha eile de chuid RTÉ i rith 2017-2022. Dúirt sí gur lorg siad socrú leis an láithreoir a choinneáil ach conradh nua a réiteach le 15% de choigilt a aimsiú, agus "tagadh ar shocrú a chinntigh laghdú ar chostas RTÉ". 
D'admhaigh RTÉ gur íoc RTÉ €345,000 faoi cheilt le Ryan Tubridy, airgead sa mbreis ar a thuarastal nár tuairiscíodh don phobal ná don Oireachtas. Tháinig an scannal chun solas tar éis fiosrú ón iniúchóir Deloitte.
Níos déanaí, dhiúltaigh RTÉ conradh fostaíochta Forbes a sholáthar do Choiste na gCuntas Poiblí i nDáil Éireann, agus eolas a sholáthar maidir leis na pacáistí airgeadais scoir a tugadh dí agus d'iar-Stiúrthóir Tráchtála an chraoltóra,Geraldine O'Leary agus iar-Phríomh Oifigeach Airgeadais, Breda O'Keefe.
Eile.
Bhí Forbes ina stiúrthóir neamhfheidhmiúcháin ar bhord The Irish Times tráth agus bhí sí ar bhord Munster Rugby 
Tagairtí.
Giorria na Rinne. Is giorria é giorria na Rinne ("Lepus capensis") atá dúchasach don Afraic, don Araib agus chomh fada soir leis an India.
Is lú giorria na Rinne agus donnrua a bhíonn fionnadh an bhrollaigh is na dtaobhanna. Is lú an giorria sléibhe agus geal a bhíonn a eireaball uile. Is lú an coinín agus is giorra a chosa; ní dubh a bhíonn barr a chluasa ach a oiread. Tá giorria na rinne le fáil ina lán áiteanna san Afraic agus sa Mheánoirthear.
Breac donn. Is speiceas Eorpach iasc é an breac donn nó breac rua (Salmo trutta) a tugadh isteach i dtimpeallachtaí oiriúnacha ar fud an domhain. Cuimsíonn sé daonraí fíoruisce, dá ngairtear an t-éicitíopa abhann, "Salmo trutta" morpha "fario", éicitíopa locha, "S. trutta" morpha "lacustris", ar a dtugtar freisin an breac loch nó an dúlachán, agus foirmeacha anadromacha ar a dtugtar an breac geal, "S. trutta" morpha "trutta". Téann an breac geal ar imirce go dtí na haigéin ar feadh cuid mhaith dá saol agus ní fhilleann sé ar an bhfionnuisce ach chun sceitheadh a dhéanamh.